Аустријски фелдмаршал Алфред Виндишгрец пропустио је прилику да после битке код Каполне ефикасно прогони и уништи мађарску војску. Немајући података о мађарским снагама, оставио је 1 дивизију код Ваца да чува пут према Коморану, а са остатком војске и корпусом бана Јелачића препречио је пут према Пешти. Ту су аустријску главнину 6. априла са свих страна напале мађарске снаге и после битке која је трајала од 1 сат поподне до 8 сати увече натерале је у повлачење према Пешти.